บาทเปิด 30.16 บาทต่อดอลลาร์ แข็งค่า
เงินบาทเปิดตลาด 30.16 บาทต่อดอลลาร์ แข็งค่า นักลงทุนจับตาการเปิดเผยตัวเลขเศรษฐกิจสหรัฐฯคืนนี้
1 พ.ย. 2562

เงินบาทเปิดตลาด 30.16 บาทต่อดอลลาร์ แข็งค่า นักลงทุนจับตาการเปิดเผยตัวเลขเศรษฐกิจสหรัฐฯคืนนี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.16 บาท/ดอลลาร์ จากเย็นวานนี้ที่30.19 บาท/ดอลลาร์         
"เงินบาทแข็งค่าจากเย็นวานนี้จากปัจจัยราคาทองคำในตลาดโลกปรับตัวสูงขึ้น 18 เหรียญฯต่อออนซ์ ยืนเหนือ 1500เหรียญฯต่อออนซ์ ทำให้มีแรงขายทองคำในประเทศออกมา ประกอบกับอัตราผลตอบแทนพันธบัตรสหรัฐฯปรับตัวลดลงด้วย" นักบริหารเงินกล่าว
สำหรับในวันนี้ยังประเมินกรอบการเคลื่อนไหวของเงินบาทไว้ระหว่าง 30.15-30.25 บาท/ดอลลาร์ ซึ่งคืนนี้จะมีตัวเลขเศรษฐกิจที่สำคัญของสหรัฐฯ ได้แก่ การจ้างงานนอกภาคเกษตรและเดือนต.ค.จากสถาบันจัดการด้านอุปทานของสหรัฐ (ISM)